kardosdrur/scandi-wiki huggingface dataset:
Sarkasme

Sarkasme (af sengræsk sarkasmos = sønderrive kød) er hånlige eller spydige bemærkninger i en (som regel tilsigtet) mere eller mindre humoristisk form. 

Ofte kan det være vanskeligt at skelne mellem sarkasme og ironi, men sarkasme vil oftest være rettet mod en person og beregnet på at håne eller ydmyge personen. Sarkasme behøver dog ikke nødvendigvis at indbefatte ironi, men kan også rumme f.eks. underdrivelse og kan være beslægtet med satire.

Nogle sarkastiske ytringer er opbygget med et positivt udtryk stillet overfor en negativ situation, for eksempel, "Jeg er så glad for at min mor vækkede mig med støvsugeren".

Det kan være vanskeligt at forstå sarkasme, da man skal sammenholde ordenes betydning med en fortolkning af talerens intentioner. Specielt børn og i særdeleshed personer med autismespektrumsforstyrrelse eller hjerneskade forstår ikke sarkasme.

Sarkasme er sædvanligvis karakteriseret ved, at der indgår to personer i den: Den sarkastiske og offeret. (I ironi er der tale om 3 poler/aktører: Ironikeren, offeret og tilhørerne. Uden tilhørere, - ingen ironi. Eksemplet med støvsugning ovenfor er ironi: Offeret er moderen, som støvsuger, aktøren er den fortællende og tilhørerne er de, som episoden berettes for. Uden disse tilhørere, var der ingen situation.

Eksterne kilder 

 Ironi eller sarkasme fra Spørgehjørnet dr.dk

Stilistik
Græske ord og vendinger
Cleebronn

Cleebronn er en vinavlskommune i Landkreis Heilbronn i den tyske delstat Baden-Württemberg. Den ligger i udkanten af Metropolregion Stuttgart.

Geografi 
Cleebronn ligger i Zabergäu i den sydlige del af Landkreis Heilbronn i dalen til et tilløb (Ruitbach) til floden Zaber, nord for Strombergs i 220 til 260 meters højde. Landskabet er præget af vinavl. Vartegn for kommunen, og hele landskabet Zabergäus er det 394 meter høje Michaelsberg.

Nabokommuner 
Nabokommuner til Cleebronn er (med uret fra vest): Güglingen, Brackenheim (begge i Landkreis Heilbronn), Bönnigheim og Sachsenheim (begge i Landkreis Ludwigsburg). Cleebronn har indgået et Verwaltungsgemeinschaft med Brackenheim .

Inddeling 
I kommunen er der ikke andre landsbyer, men en del bebyggelser: Treffentrill, Katharinenplaisir, Slottet og gården Magenheim, Michaelsberg og Neumagenheim.

Historie 
Cleebronn er nævnt første gang som Kleberen i en bekendtgørelse fra 1279 ; Senere navneformer var Clobern og Cleibern, i 1291 blev Cleebrunn nævnt, og det blev i det 15. århundrede til Cleebronn.
I det 13. århundrede hørte den til Kurfyrstendømmet Mainz. I det 14. århundrede (senset 1367) erhvervede Württemberg omkringe 2/3-dele af kommunen, – Württembergisch Cleebronn; den resterende tredjedel forblev under kurfyrstedømmet som Mainzisch Cleebronn, men var flere gange pantsat. De var indtil 1843 selvstændige kommuner og kaldtes fra 1811 Alt-Cleebronn og Neu-Cleebronn. 1. Januar 1844 blev de så genforenenet Cleebronn.

Religion 
I Cleebronn er der et protestantisk sogn, mens katolikkerne hører til sognet i Güglingen.

Kultur og seværdigheder 
 På en bakke ovenfor byen ligger Schloss Magenheim, et staufisk borganlæg fra ca. 1230-1250.
 Rådhuset er bygget i 1736 men flere gange ombygget .

Fritid 
Ved foden af Michaelsbergs ligger Oplevelsespark Tripsdrill, som sammen med Wildparadies Stromberg, på et 77 ha stort areal har omkring 100 attraktioner, zoologiske anlæg og museer.

Eksterne henvisninger
Yasuhiro Nakasone

Yasuhiro Nakasone (født 27. maj 1918, død 29. november 2019) var en premierminister i Japan.

Han var kendetegnet ved at foretage privatiseringer af en række statsejede virksomheder og for at bidrage til at skabe ny dynamik i japansk nationalisme under og efter sin regeringstid.

I sin regeringsperiode arbejdede han på at forbedre forholdet til både Sovjetunionen, Kina og USA. Hans venskab med den amerikanske præsident Ronald Reagan var med til at styrke forholdet mellem de to lande.

Referencer 

Japans premierministre
Takasaki
Hundredårige
Ølsted Kirke

Ølsted Kirke er navn på flere kirker i Danmark:
 Ølsted Kirke (Halsnæs Kommune) i Ølsted Sogn, Halsnæs Kommune
 Ølsted Kirke (Hedensted Kommune) i Ølsted Sogn, Hedensted Kommune
 Ølsted Kirke (Aarhus Kommune) i Ølsted Sogn, Aarhus Kommune

Se også 
 Ølsted Sogn
 Ølsted
Indre Østfoldbanen

Indre Østfoldbanen, også kaldet Østre Linje, er en del af Østfoldbanen, en jernbanelinje i det sydøstlige Norge. Indre Østfoldbanen forløber mellem Ski og Sarpsborg. Passagerbefordringen på banen foregår med regiontog på linje R22. I 2002 blev den del af banen, der går mellem Rakkestad og Sarpsborg, nedlagt for passagertransport og bruges derfor nu kun til godstransport og som nødspor ved problemer på Østfoldbanens vestre linje. Desuden køres der kun på strækningen mellem Mysen og Rakkestad i myldretiden.

Indre Østfoldbanen blev indviet i 1882, få år efter den vestre del af Østfoldbanen. Den er på hele strækningen (i alt 80 km) enkeltsporet og elektrificeret.

Stationsoversigt 
På Indre Østfoldbanen findes eller fandtes følgende stationer og trinbrætter:
 Ski Station (1879) - Forbindelse med Østfoldsbanens Vestre Linje via Moss Station.
 Drømtorp Trinbræt (1932-2012)
 Løkenholtet Station (1932-1947)
 Vang Station (1932-?)
 Kråkstad Station (1882)
 Langli Trinbræt (1932-2012)
 Skotbu Station (1908)
 Solberg Station (?-?)
 Tomter Station (1882)
 Elverød Station (1932-?)
 Knapstad Station (1912)
 Spydeberg Station (1882)
 Langnes Trinbræt (1932-2012)
 Askim Station (1882) - Forbindelse med privatbanen Solbergfossbanen 1918-1964.
 Næringsparken Trinbræt (1994-2012)
 Slitu Station (1882)
 Mysen Station (1882)
 Folkenborg Station (1936-?)
 Hotvedt Station (1932-?)
 Eidsberg Station (1882) - Kun myldretid.
 Gutu Station (1928-?)
 Heia Station (1896) - Kun myldretid.
 Kåen Station (1928-?)
 Rakkestad Station (1882) - Kun myldretid.
 Hverven Station (1932-?)
 Gautestad Station (1882-2002)
 Rudskau Station (1928-2002)
 Mikkelshytta Station (1928-?)
 Vestvoll Station (1960-?)
 Ise Station (1882-1989)
 Hafslund Station (1926-2002) - Forbindelse med Østfoldsbanens Vestre Linje via Moss Station og med industribanen Hafslundbanen 1898-1973.
 Sarpsborg Station (ikke længere en del af banen)

Jernbanestrækninger i Norge
Langhus Station

Langhus Station (Langhus stasjon) er en norsk jernbanestation på Østfoldbanen i Langhus i Ski Kommune. Stationen består af to spor med hver sin sideliggende perron med læskure og en stationsbygning i gulmalet træ. Stationen betjenes af NSB's lokaltog mellem Stabekk og Ski. Den ligger 111,3 m.o.h., 20,77 km fra Oslo S.

Stationen åbnede som holdeplads 1. maj 1919. Den blev opgraderet til station 22. maj 1932 men atter nedgraderet til holdeplads 26. marts 1941. den blev nedgraderet til trinbræt 29. september 1980 og gjort fjernstyret 20. december 1988.

Litteratur

Eksterne henvisninger 

Stationer på Østfoldbanen
Etableret i 1919
Jernbanestationer i Viken
Oppegård Station

Oppegård Station (Oppegård stasjon) er en norsk jernbanestation på Østfoldbanen i Oppegård kommune i Akershus fylke. Stationen består af to spor med hver sin sideliggende perron med læskure og en tidligere stationsbygning i rødmalet træ, der er opført efter tegninger af Peter Andreas Blix. Stationen betjenes af NSB's lokaltog mellem Stabekk og Ski. Den ligger 97,9 m.o.h., 18,25 km fra Oslo S.

Stationen åbnede 2. januar 1879 sammen med Østfoldbanen. Oprindeligt hed den Oppegaard, men den skiftede navn til Oppegård i april 1921. Den blev fjernstyret 21. juli 1988 og gjort ubemandet 1. januar 1991.

Litteratur

Eksterne henvisninger 

Stationer på Østfoldbanen
Etableret i 1879
Station
Jernbanestationer i Viken
Myrvoll Station

Myrvoll Station (Myrvoll stasjon) er en norsk jernbanestation på Østfoldbanen i Oppegård Kommune. Stationen består af to spor med hver sin sideliggende perron med læskure samt en parkeringsplads. Stationen ligger 119,5 m.o.h., 15,78 fra Oslo S. Den betjenes af NSB's lokaltog mellem Stabekk og Ski.

Stationen åbnede som trinbræt 8. juli 1919. Oprindeligt hed den Myrvold, men den skiftede navn til Myrvoll i april 1921. Den blev opgraderet til station 22. maj 1932 men nedgraderet til holdeplads 17. oktober 1940. Den blev nedgraderet til trinbræt 13. juni 1966 og gjort fjernstyret 27. juni 1988. Den første stationsbygning er revet ned. Den anden blev opført i 1930 efter tegninger af NSB Arkitektkontor.

Litteratur

Eksterne henvisninger

Noter 

Stationer på Østfoldbanen
Etableret i 1919
Jernbanestationer i Viken
Hauketo Station

Hauketo Station (Hauketo stasjon) er en norsk jernbanestation på Østfoldbanen i Søndre Nordstrand i udkanten af Oslo. Stationen består af to spor med hver sin sideliggende perron med læskure og en busterminal. Stationen, der kun betjenes af lokaltog, ligger 63,7 m.o.h., 8,68 km fra Oslo S.

Stationen åbnede 15. februar 1925 og havde status af station i nogle år, før den blev nedgraderet til holdeplads. Den var bemandet indtil 29. september 1980 og fik status af trinbræt 10. oktober 1984.

Litteratur

Eksterne henvisninger 

Stationer på Østfoldbanen
Etableret i 1925
Jernbanestationer i Oslo
Ljan Station

Ljan Station (Ljan stasjon) er en norsk jernbanestation på Østfoldbanen i Ljan i bydelen Nordstrand i Oslo. Stationen består af to spor med hver sin perron med læskure og en tidligere stationsbygning. Stationen ligger 50,8 m.o.h., 7,15 km fra Oslo S, og betjenes af NSB's lokaltog mellem Ski og Stabekk.

Stationen åbnede 2. januar 1879. Oprindeligt hed den Lian, med den skiftede navn til Ljan i april 1894. Den blev fjernstyret 16. december 1987 og gjort ubemandet 1. april 1988.

Den oprindelige stationsbygning blev tegnet af Peter Andreas Blix og var af hans normale type for stationer af tredje klasse. I 1923 fik stationen en bygning, der blev tegnet af Gudmund Hoel og Gerhard Fischer. Den er fredet, mens den gamle stationsbygning er revet ned.

Litteratur

Eksterne henvisninger 

 Ljan Jernbanestation - Østfoldbanen, Kulturminnesøk

Noter 

Stationer på Østfoldbanen
Etableret i 1879
Jernbanestationer i Oslo
Nordstrand Station

Nordstrand Station (Nordstrand stasjon) er en norsk jernbanestation på Østfoldbanen i bydelen Nordstrand i Oslo. Stationen åbnede som trinbræt i 1880, blev ophøjet til billetsalgssted omkring 1891 og fik status af station omkring 1900. Siden 1970 har den atter status af trinbræt. Den bliver betjent af NSB's tog mellem Ski og Stabekk. Stationen ligger 39,8 moh., 5,95 km fra Oslo S.

3. oktober 1993 skete der en alvorlig togulykke på Nordstrand Station, da et rangerlokomotiv med bremseproblemer kørte ned ad banen i fuld fart fra Rosenholm Trinbræt, indtil den stødte ind i et lokaltog. Ved ulykken omkom fem personer.

Litteratur

Eksterne henvisninger

Noter 

Stationer på Østfoldbanen
Etableret i 1880
Jernbanestationer i Oslo
Vevelstad Trinbræt

Vevelstad Trinbræt (Vevelstad holdeplass eller Vevelstad stasjon) er et norsk trinbræt på Østfoldbanen i Langhus i Ski Kommune. Trinbrættet åbnede i 1985 og betjenes af NSB's lokaltog mellem Stabekk og Ski. Det ligger 20,12 km fra Oslo S.

Litteratur

Eksterne henvisninger 

Stationer på Østfoldbanen
Etableret i 1985
Jernbanestationer i Viken
Jozy Altidore

Josmer Volmy "Jozy" Altidore (født 6. november 1989 i Livingston, New Jersey) er en amerikansk fodboldspiller, der spiller som angriber hos den canadiske MLS-klub Toronto FC.

Karriere 
Tidligere har han spillet for New York Red Bulls i sit hjemland, Villarreal i Spanien og  AZ Alkmaar i Holland. Derudover har han været udlejet til Xerez CD i Spanien, Hull City i England samt Bursaspor i Tyrkiet

Landshold 
Altidore står (pr. 20. oktober 2013) noteret for 64 kampe og 21 scoringer for USA's landshold, som han debuterede for den 17. november 2007 i et opgør mod Sydafrika. Han var efterfølgende en del af den amerikanske trup til OL i Beijing i 2008 og til Confederations Cup 2009 i Sydafrika.

Privatliv 
Jozy Altidore danner par med tennisspilleren Sloane Stephens.

Eksterne henvisninger 

 

Fodboldspillere fra USA
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Villarreal CF
Fodboldspillere fra Hull City A.F.C.
Fodboldspillere fra New York Red Bulls
Fodboldspillere fra Bursaspor
Fodboldspillere fra AZ Alkmaar
Fodboldspillere fra Sunderland A.F.C.
Personer fra New Jersey
Fodboldspillere fra Xerez CD
Fodboldspillere fra Toronto FC
Greverud Trinbræt

Greverud Trinbræt (Greverud holdeplass eller Greverud stasjon) er et norsk trinbræt på Østfoldbanen i Oppegård. Trinbrættet åbnede i 1939 og blev moderniseret i 2014, så det nu har universel udformning. Det ligger 17,36 km fra Oslo S og betjenes af lokaltog mellem Stabekk og Ski.

Litteratur

Eksterne henvisninger 

Stationer på Østfoldbanen
Etableret i 1939
Jernbanestationer i Viken
Solbråtan Trinbræt

Solbråtan Trinbræt (Solbråtan holdeplass eller Solbråtan stasjon) er et norsk trinbræt på Østfoldbanen i Oppegård. Trinbrættet åbnede i 1939 og betjenes af lokaltog mellem Stabekk og Ski. Det ligger 14,05 km fra Oslo S.

Litteratur

Eksterne henvisninger

Noter 

Stationer på Østfoldbanen
Etableret i 1939
Jernbanestationer i Viken
Rosenholm Trinbræt

Rosenholm Trinbræt (Rosenholm holdeplass eller Rosenholm stasjon) er et norsk trinbræt på Østfoldbanen i Søndre Nordstrand i det sydlige Holmlia i Oslo, lige nord for grænsen til Oppegård. Trinbrættet, der ligger 11,35 km fra Oslo S, åbnede i 1988 og betjenes af Vys llinje L2 mellem Ski og Stabekk.

Litteratur

Eksterne henvisninger

Noter 

Stationer på Østfoldbanen
Etableret i 1988
Jernbanestationer i Oslo
Selaön

Selaön er en ø i Mälaren hørende under Strängnäs kommune, Södermanlands län i Sverige. Den er med sine 95 km² Sveriges største ø i en indsø, og er delt mellem sognene Ytterselö og Överselö.

Øen ligger lige øst for Strängnäs og har cirka 3.000 fastboende. I syd ved Stallarholmen er der broforbindelse til fastlandet. Mälsåker slot ligger på øen.

Ifølge Snorri Sturlusons Heimskringla-sagaer, blev kong Granmar af Södermanland myrdet på øen af Ingjald Illråde.

På Selaön ligger Åsa gravfelt fra yngre jernalder med 250 gravanlæg, herunder en skibssætning. På stedet er der også Mervallastenen, der er en runesten fra 1000-tallet.

Øer i Mälaren
Södermanlands län
Gräsö

Gräsö er en ø i Östhammars kommune, beliggende ud for Upplands kyst i Uppsala län, Sverige. Fra Öregrund sejler der en færge til øen. Nord for Gräsö ligger Örskär, der er en mindre ø med et fyrtårn. Nordvest for Gräsö ligger Gräsbådan, en mindre skovklædt ø.

Ved Gräsö kyrka er bebyggelsen så tæt, at den af Statistiska centralbyrån regnes for en "småort" med navnet Gräsö. I 2005 var småortens indbyggertal 116, og den havde et areal på 2,6 km².

Ekstern henvisning 
 Øens hjemmeside

Kilde 

Øer i Sverige
Uppsala län
Charlie Davies

Charles Desmond "Charlie" Davies (født 25. juni 1986 i Manchester, New Hampshire, USA) er en amerikansk tidligere fodboldspiller, der spillede som angriber. Gennem karrieren var han blandt andet tilknyttet New England Revolution og Philadelphia Union i hjemlandet, Hammarby IF i Sverige og danske Randers FC.

Landshold 
Davies nåede i sin tid som landsholdsspiller (2007-2009) at spille 17 kampe og score fire mål for USA's landshold, som han debuterede for den 2. juni 2007 i et opgør mod Kina. Han var efterfølgende en del af den amerikanske trup til både Copa América 2007, OL i Beijing i 2008 samt Confederations Cup 2009.

Personlige liv 
Den 29. juni 2012 giftede Davies sig med sin kæreste Nina Stavris, som han mødte, da han gik på college.

Referencer

Eksterne henvisninger 

Fodboldspillere fra USA
Fodboldspillere fra Hammarby IF
Fodboldspillere fra FC Sochaux-Montbéliard
Fodboldspillere fra D.C. United
Fodboldspillere fra Randers FC
Personer fra New Hampshire
Troldhøjen

Troldhøjen er et nyopført parcelhuskvarter i Vardes nordlige udkant. Det ligger på det område hvor tyrestationen Vardegård lå i sin tid.

Området er opkaldt efter Troldhøj, der er byens højeste punkt (36 m) og placeret i den nærliggende skov "Lunden". Dette afspejler sig også i, at vejen i kvarteret hedder Troldhøjvænget og Troldhøj Alle. Det afgrænses mod vest af Ringkøbingvej, mod øst af Frisvadvej, mod syd af Campus Alle. Mod nord er der ubebygget land.
Troldhøjen ligger i skoven Lunden, her var en Troldhøj med "trolde".

Varde
Kvarterer i Danmark
Voldparkens Skole

Voldparkens Skole er en tidligere folkeskole i bebyggelsen Voldparken på Kobbelvænget i Husum. Den blev lukket i 2008.

Skoleinspektører:
Kaj Johannesen       1953-1972
Åge Kjeldgård          1972-1995
Leif Gudman Rasmussen  1996-2008

Skolen blev opført i 1952-57 efter tegninger af den funktionalistiske arkitekt Kay Fisker og den regnes for et af hans hovedværker.

Kendte personer der har gået på skolen:
 Sven-Ole Thorsen, bodybuilder, karatemester, skuespiller og stuntman.
 Allan Høxbroe, miljøjournalist på DR.
 Mads Vinding, verdensberømt bassist.
 Pierre Dørge, musiker.
 Søren Kruse, økonomidirektør for vor Dronning.

Da skolen stadig stod tom i 2009, fik det lokale foreninger bistået af Brønshøj-Husum Lokaludvalg til at foreslå bygningerne anvendt til sundhedshus og idrætsfaciliteter. Den nedlagte Voldparken skole er nu blevet et aktivitetscenter med et væld af forskellige aktiviteter for borgerne i lokalområdet, og København generelt.

Eksterne kilder/henvisninger
 Voldparkens Skole hos Dansk Arkitektur Center
 EnergiCenter Voldparken 

Uddannelsesinstitutioner i København
Nedlagte folkeskoler
Brønshøj-Husum
Kay Fisker
Naturpark Frankenwald

Naturpark Frankenwald ligger i den nordlige del af det bayerske regierungsbezirk Oberfranken. Naturparken i Frankenwald blev grundlagt 23. april 1973. Den er 1.023 km² stor og omfatter Landkreis Kronach og dele af landkreisene Kulmbach og Hof, især den tidligere Landkreis Naila. I naturparken lever knap 140.000 mennesker. Den ligger umiddelbart op til Naturparkerne Thüringer Wald og Thüringer Schiefergebirge-Obere Saale. Naturpark Frankenwald udgør sammen med de to naturparker i Thüringen et sammenhængende naturparkområde på ca. 4.000 km².

Eksterne henvisninger 
 www.naturpark-frankenwald.de

Frankenwald
Frankenwald
Landkreis Hof
Landkreis Kronach
Landkreis Kulmbach
Naturpark Hirschwald

Naturpark Hirschwald er en naturpark i regierungsbezirk Oberpfalz i den tyske delstat Bayern. Den omfatter et areal på 27.760 hektar og blev oprettet 18. december 2006 som den 17. bayerske naturpark. Den bliver drevet af en forening „Naturparkverein Hirschwald e.V.“.

Landskabet 
Naturparken ligger i midten af Oberpfalz og omfatter dele af Landkreis Amberg-Sulzbach og den kreisfri by Amberg.

Hirschwald
Hirschwald
Landkreis Amberg-Sulzbach
Benjamin Becker

Benjamin Becker (født 16. juni 1981 i Merzig, Vesttyskland) er en tysk tennisspiller, der blev professionel i 2005. Han har, pr. maj 2009, vundet en enkelt ATP-singleturnering. Sejren kom ved en turnering i hollandske 's-Hertogenbosch i juni 2009. Hans bedste resultat i Grand Slam-sammenhæng er en plads i 4. runde ved US Open i 2006.

Becker er 178 cm. høj og vejer 79 kilo. Han er ikke i familie med hans landsmand Boris Becker.

Referencer

Eksterne henvisninger 
 

 Beckers egen hjemmeside

Tennisspillere fra Tyskland
Personer fra Saarland
Karol Beck

Karol Beck (født 3. april 1982 i Zvolen, Tjekkoslovakiet) er en slovakisk tennisspiller, der blev professionel i 2001. Han har, pr. juni 2009, endnu ikke vundet nogen ATP-turneringer.

Beck er 180 cm. høj og vejer 74 kilo.

Eksterne henvisninger 

Tennisspillere fra Slovakiet
Dopingsager i tennis
Jean Fehmerling

Jean Paul Arno Fehmerling (28. november 1912 i Bergedorf ved Hamborg – 2. juni 1978 på Gran Canaria, Spanien) var en dansk modernistisk arkitekt.

Fehmerling var søn af montør, senere fabrikant Jean Axel Fehmerling og Margaretha Beyer. Han blev murersvend og gik på Byggeteknisk Højskole i Hamborg 1928-33. Dernæst gik han på Kunstakademiets Arkitektskole 1938-41. Fra 1939 havde han selvstændig tegnestue.

Han udstillede på Charlottenborg Forårsudstilling 1947-54 og 1963 og på typehusudstilling, Brabrand 1968 og i Fløng 1969. 

Han var gift 1. gang med Grethe Kjær Jensen (født 1944) og 2. gang 26. december 1945 i Søllerød med Grethe Elinor Nielsen (født 29. december 1917 i København), datter af skræddermester Johannes Nielsen og Hilma Botilda f. Persson.

Værker 
 Enfamilieshus i Mosede (1945)
 Fabriksbygning i Glostrup (1946)
 Villa Sølund, Skodsborg Strandvej 200, Skodsborg (1948)
 9 ens enfamiliehuse på Alléen i Nærum (1948, som en typehusforløber blev det siden, let bearbejdet, opført andre steder, f.eks. Kong Valdemars Vej 42,Roskilde)
 Boligbebyggelsen Lufthavnsparken i Kastrup (1950-51)
 Ulrikkenborg Plads, Kongens Lyngby (1951, præmieret af Lyngby-Taarbæk Kommune)
 Ved kirken i Gladsaxe (1951, præmieret af Gladsaxe Kommune)
 Skottegården, Kastrup, 3-etages huse (1953, sammen med Poul Hessellund Andersen)
 Højhuse samt butikscenter i Kastrup (1955)
 6-etages boligblok på Frederiksberg, Carit Etlars Vej 4A-B (1949-50, præmieret af Frederiksberg Kommune)
 4-etages boligblok, Vedbæk (1952-53)
 50 enfamilieshuse på en udstykning af landstedets Christiansgave, Rungsted (1954, hovedbygning tegnet af Carl Brummer)
 Østerbro-centret, Østerbrogade 115, København (1957-58)
 Skodsborgparken 10-64, Skodsborg (1960-63)
 Boligbebyggelsen Franconville (1962-64)
 Projekt til boligbebyggelsen Ormesson ved Paris (1962-64)
 Nivåvænge   (1966-1969)

Skriftlige arbejder 
 "Den fleksible hustype" i: Arkitekten 1963, 128-33; samme i: Arkitektur, 1965, 119-26
 Boligprojekt ved Ormesson i: Arkitektur, 1966, 128-32.

Kilder 

 

Arkitekter fra Danmark
Modernistiske arkitekter
Danskere i 1900-tallet
Personer i Kraks Blå Bog (afdøde)
Personer fra Hamborg
Anders Winther

Anders Winther (født 17. februar 1973) er tidligere professionel fodboldspiller og nuværende spillende træner for jyllandsserieholdet Frederiks AIF.

Karriere

Spiller 
Han fik sin fodboldopdragelse hos Thisted Idrætsklub

I 1996 rykkede han til hjertet af Midtjylland og Viborg FF. Her fik Winther en fornem karriere med 210 kampe for førsteholdet og 22 gange blev han noteret som målscorer for de grønblusede. Men i sæsonen 2003/04 fik han ikke meget spilletid i Superligaen, da han ofte var henvist til reserveholdet i Danmarksserien. Derfor startede parterne allerede i december 2003 snakken om en eventuel gensidig afsked. Da sæsonen var slut i sommeren 2004 blev klubben og Winther enige om at lave en aftrædelsesordning og ophæve den 5-årige kontrakt 2 år før den oprindeligt udløb.

Referencer

Eksterne henvisninger 
 

Fodboldspillere fra Danmark
Fodboldspillere fra Viborg FF
Fodboldspillere fra Thisted FC
Personer fra Thisted
Léon Jouhaux

Léon Jouhaux (født 1. juli 1879 i Paris, død 28. april 1954 smst) var en fransk fagforeningsmand.

Jouhaux blev tildelt Nobels fredspris i 1951 for sit fredsarbejde og sin årelange kamp for arbejdernes rettigheder.

Eksterne henvisninger 

 Nobelprize.org, Nobels fredspris 1951
 Nobelprize.org, Léon Jouhaux – Biografi

Modtagere af Nobels fredspris
Nobelprismodtagere fra Frankrig
Lisandro López

Lisandro López (født 2. marts 1983 i Buenos Aires, Argentina) er en argentinsk fodboldspiller, der spiller som angriber hos Racing Club i sit hjemlands bedste liga. Han har tidligere repræsenteret blandt andet FC Porto i Portugal og Lyon i Frankrig.

Landshold 
López nåede i sin tid som landsholdsspiller (2005-2009) at spille 7 kampe og score et enkelt mål for Argentinas landshold, som han debuterede for i 2005. Det første mål i den blåhvide trøje scorede López i venskabskampen med Rusland d. 12. august 2009.

Titler 

Portugisiske Mesterskab
 2006, 2007, 2008 og 2009 med FC Porto

Portugisiske Pokalturnering
 2006 og 2009 med FC Porto

Eksterne henvisninger 

 Soccerbase.com spillerinfo 

Fodboldspillere fra Argentina
Fodboldspillere fra FC Porto
Fodboldspillere fra Olympique Lyon
Fodboldspillere fra Racing Club de Avellaneda
Personer fra Buenos Aires